钦定古今图书集成/明伦汇编/交谊典/第057卷 > 《偕虞伯生魏雄卿魏池宴集》〈得阁字〉杨载
## 钦定古今图书集成/明伦汇编/交谊典/第057卷 > 《偕虞伯生魏雄卿魏池宴集》〈得阁字〉杨载

侯家有贵客，置酒燕池阁。溽暑方盛极，风雨俄大作。
栘杨相簸荡，蒲荷纷偃薄。乱叫失蛙黾，回翔迷鹳鹤。
街流污秽尽，窦涌波涛恶。喧声剧降杀，神气欣洗濯。
趣欢争酬酢，献笑杂歌咢。益弛剑佩严，未厌觥筹错。
调燮维理得，渗漉宜施博。和泽布原野，湿烟散城郭。
嘉蔬已蒨蒨，良苗常濯濯。吾徒家食馀，豫有丰稔乐。